Степанов Афанасий Егорович

Степанов Афанасий Егорович — Социалистыы Үлэ дьоруойа, Мэҥэ Хаҥалас «Комбайн» холкуоһугар сылгы биригэдьиирэ, сылгыһыт.

 Олоҕун олуктара 
1920 сыллаахха төрөөбүт.

Үс кылааһы бүтэрэн баран аҕата уонна убайа өлөннөр оскуолаттан уурайбыт, «Комбайн» холкуоска үлэлии киирбит.
1941 сыллаахха сылгыһыт буолбут, өссө биир сылынан сэбиэдиссэй буолбут.

Саас сылгыларын үрэхтэр хаар эрдэ ууллар соҕуруу эниэлэригэр аһатар эбит, сайын куйаас түһүөр диэри баай үүнүүлээх мэччирэҥнэргэ сырытыннарар эбит. Күһүн күөл мууһа тоҥуор диэри сылгы дэҥнэммэтин диэн эрдэттэн хаһаалыыр, муус кытааттаҕына эрэ кыһыҥҥы аһыыр сирдэригэр таһаарар эбит. 1944 сылтан биир да кулун өлбөтөх. 

Оннук 1945 сылтан 1949 сылга диэри 26 биэттэн 121 кулуну ылбыт, таһаарыыны 93 бырыһыаҥҥа тиэрдибит"Герои страны" ситим-сир.

ССРС Үрдүкү Сүбэтин Президиумун 1948 сыл атырдьах ыйын 5 күнүнээҕи Ыйааҕынан Степанов Афанасий Егоровичка Социалистическай Үлэ Геройун аата иҥэриллибит, Ленин уордьана уонна «Сиэрпэ уонна Балта» кыһыл сулус туттарыллыбыт.  

1956 сыллаахха өлбүт.

 Наҕараадалара уонна ытык ааттара 
 Социалистыы Үлэ ДьоруойаОфициальный информационный портал Республики Саха (Якутия):Герои Социалистического Труда (1948)

 Өссө маны көр 
Социалистическай Үлэ Геройдарын тиһигэ (Саха Сирэ)

 Быһаарыылар 

 Сигэлэр 
 Официальный информационный портал Республики Саха (Якутия):Герои Социалистического Труда
 Владимир Пестерев. История Якутии в лицах. — Якутск: «Бичик», 2001.

Категория:Дьон алпаабытынан
Категория: 1920 сыллаахха төрөөбүттэр
Категория:1956 сыллаахха өлбүттэр

Категория:Социалистыы Үлэ Дьоруойдара
Категория:Саха биллиилээх дьоно
Категория:Мэҥэ-Хаҥалас улууһа